kalixlouiis/myanmar-wikipedia-corpus huggingface dataset:
The United Nations: Dag Hammarskjöld (Sweden) . Accessed 13 December 2006.၃80px ဦးသန့်(၁၉၀၉–၁၉၇၄)80px၃၀ နိုဝင်ဘာ ၁၉၆၁ – ၃၁ ဒီဇင်ဘာ ၁၉၇၁အာရှ-ပစိဖိတ်တတိယအကြိမ် ရွေးချယ်ခံရန် ငြင်းဆန်ခဲ့သည်။
United Nations: U Thant (Myanmar). Accessed 13 December 2006.၄80pxကွတ်ဝေါလ်ဟိုင်း(၁၉၁၈–၂၀၀၇)80px၁ ဇန်နဝါရ္ ၁၉၇၂ – ၃၁ ဒီဇင်ဘာ ၁၉၈၁အနောက် ဥရောပနှင့် အခြားသူ၏ တတိယသက်တမ်းအား တရုတ်မှ ဗီတိုအာဏာဖြင့် ပယ်ချခဲ့သည်။
The United Nations: Kurt Waldheim (Austria). Accessed 13 December 2006.၅80pxဟာဗီးယား ပဲရက်စ် ဒီကွေးလျား(၁၉၂၀ မွေးဖွား)80px ၁ ဇန်နဝါရီ ၁၉၈၂ – ၃၁ ဒီဇင်ဘာ ၁၉၉၁လက်တင်အမေရိကနှင့် ကာရစ်ဘီယံတတိယသက်တမ်းအတွက် အရွေးချယ်မခံThe United Nations: Javier Pérez de Cuéllar (Peru). Accessed 13 December 2006.၆80 pxဘူးထရို့စ် ဘူးထရို့စ် ဂါလီ(၁၉၂၂–၂၀၁၆)80px၁ ဇန်နဝါရီ ၁၉၉၂ – ၃၁ ဒီဇင်ဘာ ၁၉၉၆အာဖရိကသူ၏ ဒုတိယသက်တမ်းအား အမေရိကန် ပြည်ထောင်စုမှ ဗီတိုအာဏာဖြင့် ပယ်ချခဲ့သည်။
The United Nations: Boutros Boutros-Ghali (Egypt). Accessed 13 December 2006.၇80pxကိုဖီအန်နန်(၁၉၃၈-၂၀၁၈)80px၁ ဇန်နဝါရီ ၁၉၉၇ – ၃၁ ဒီဇင်ဘာ ၂၀၀၆အာဖရိကသက်တမ်းနှစ်ကြိမ်အပြီး အနားယူခဲ့သည်။
The United Nations: The Biography of Kofi A. Annan. Accessed 13 December 2006.၈80pxဘန်ကီမွန်း(၁၉၄၄ မွေးဖွား)80px၁ ဇန်နဝါရီ ၂၀၀၇ – ၃၁ ဒီဇင်ဘာ ၂၀၁၆အာရှ-ပစိဖိတ်သက်တမ်းနှစ်ကြိမ်အပြီး အနားယူခဲ့သည်။
၉80pxအန်တိုနီရို ဂူတာရက်စ်(၁၉၄၉ မွေးဖွား)80px၁ ဇန်နဝါရီ ၂၀၁၇ – လက်ရှိအနောက်ဥရောပနှင့် အခြား center|ကုလသမဂ္ဂ၏ အထွေထွေ အတွင်းရေးမှူးချုပ်အဖြစ် ထမ်းဆောင်ခဲ့သူများ၏ နိုင်ငံသားပြ မြေပုံ သက်ရှိထင်ရှား အထွေထွေ အတွင်းရေးမှူးချုပ်ဟောင်းများ အထိ သက်ရှိထင်ရှားရှိနေသော အထွေထွေ အတွင်းရေးမှူးချုပ်ဟောင်းမှာ ဘန်ကီမွန်း ဖြစ်သည်။
​နောက်ဆုံး ကွယ်လွန်ခဲ့သော အထွေထွေ အတွင်းရေးမှူးချုပ်ဟောင်းမှာ ၂၀၂၀ပြည့်နှစ် မတ်လ ၄ ရက်နေ့တွင် ကွယ်လွန်ခဲ့သော ဟာဗီးယား ပဲရက်စ် ဒီ ကွေးလျား (၁၉၈၂ -၁၉၉၁) ဖြစ်သည်။
ကိုဖီအန်နန်မှာ ၂၀၁၈ခုနှစ် ဩဂုတ်လ၁၈ရက်တွင်ကွယ်လွန်ခဲ့သည်။
ဘုန်းတောက်မယ့်မင်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ဘုရားသိုက်၊ နိမိတ်၊ တဘောင် စသည်တို့ကို ကိုးကား၍ မြန်မာများချမ်းသာရန် ခေတ်တစ်နှစ်မျှလိုတော့သည့် အကြောင်းကို ဖွဲ့ဆိုထားသည့် နဂါးဂဠုန်သုတ်ကိန်းသံချို ဖြစ်သည်။
ဘုန်းတောက်မယ့်မင်း စောသတ္တာ မြတ်ဘုရားနှင့်၊ သိကြားဂဝံပတေ့ငဲ့ပြင် ရသေ့ဈာန်ပျံဧ၊ ငမှန်ကန်ဆိုတဲ့သိုက်နှင့်၊ ကိန်းဆိုက်ပြီ မိန့်ဗျာဒိတ်၊ နိမိတ်တဘောင် စနည်းဘို့၊ ကမ္ဗည်းမှန် ဓာတ်နေတင့်ပါလို့၊ ကျိန်းဆင်သင့်ရောက်တော့ပြီ။
နဂါးဂဠုန်သုတ်တုန်လှုပ်ကာ၊ ဝသုန်မြေနှင့် သမုဒ္ဒရာ ရေဆူကာလောတော့ ဥရောဝါဂေါယာရပ်တွင်ဖြင့်၊ ရွတ်ရွပ်ကယ် ဂျပန်တို့၊ တတ္တရရှန် သေပျက်စီးရှာကြ၊ မြေကြိးသွေးရေပေါင်းတွေက၊ ဒီချောင်းကိုလျှံ၍သွားသည်ဟု၊ စကားအမှန်တဲ့၊ ကြားပြန်လျှင်ကြံ၍ ကြောက်မိငဲ့၊ နောက်ကျိကျိစိတ်မသတီ။
ဓာတ်လေးပြာဆရာတို့ထားခဲ့၊ နဂါးရေ နာဂပါယ္ခုလျှင်ဖြစ်ပါငဲ့၊ သူရဇ္ဇာတပုံပြင်လို့၊ ဂဠုန်မင်းအဟုန်နှင့် ဖြတ်ပါလိမ့်၊ လောကဓာတ်ဇမ္ဗုဒီ၊ တုအညီသစ်လင်း။
ချမ်းသာရန် မြန်မာခေတ်မှာ၊ ဘနှစ်ဆီကာခြားတော့၊ နဂါးဂဠုန်သုတ်၊ တုန်လှုပ်ကာ သမုဒ္ဒရာပတ်ပါလို့၊ ရွတ်ရှပ်ကယ် ဂျပန်တို့၊ တိုက်ကြပြန်ခိုက်ရန်အတွင်း၊ မယွင်းပေါင်သည်အမှု မည်သူ့မည်သို့ဖြစ်စေဟု၊ စိတ်မစ္ဆေ အပိုဝင်၍၊ ငြိုငြင်ကာ မေတ္တာမတုံးကြပါနှင့်၊ နောက်ဆုံးတွင် တို့ပြည်သားဘို့မှာ၊ ကြေသွားကာ ဘာသာပျောက်ပါလို့၊ ငါတို့သခင် မချိုပလ္လင်သို့ ရောက်ပါလိမ့်မယ်ကွယ်၊ ဘုန်းတောက်တဲ့မင်း။
နဂါး = နဂါးတည်းဟူသော စနေနံ အင်္ဂလိပ်မင်း။
ဂဠုန် = နဂါးကိုနိုင်သည့် ဂဠုန်နံမင်း။
ဂေါယာရပ် = အနောက်အရပ်။
သတ္တရရန် = လက်နက်ဘေးရန်။
သုရဇ္ဇ = တနင်္ဂနွေဂြိုဟ်။
စိတ်မစ္ဆေ = ဝန်တိုသောစိတ်။
အမှတ်(၅)လေကြောင်းရန်ကာကွယ်ရေး စစ်ဆင်ရေးကွပ်ကဲမှုဌာနချုပ်သည် ရန်ကုန်တိုင်းဒေသကြီး၊ မှော်ဘီမြို့နယ်တွင် အခြေစိုက်ပြီး လက်အောက်ခံ လေကြောင်းရန်ကာကွယ်ရေးတပ်ရင်းများကို ရန်ကုန်တိုင်းဒေသကြီးနှင့် ပဲခူးတိုင်းဒေသကြီးအတွင်း ဖြန့်ခွဲထားရှိသည်။
လေကြောင်းရန်ကာကွယ်ရေး တပ်ရင်းများ ကွပ်ကဲမှုအောက် လေကြောင်းရန်ကာကွယ်ရေး တပ်ရင်းများမှာ အောက်ပါအတိုင်းဖြစ်သည်- အမှတ် (၁၀၀၉) လေကြောင်းရန်ကာကွယ်ရေးတပ်ရင်း - မှော်ဘီမြို့နယ် အမှတ် (၂၀၁၇) လေကြောင်းရန်ကာကွယ်ရေး တပ်ရင်း - ဥက္ကံမြို့ အမှတ် (၂၀၁၈) လေကြောင်းရန်ကာကွယ်ရေး တပ်ရင်း အမှတ် (၂၀၁၉) လေကြောင်းရန်ကာကွယ်ရေး တပ်ရင်း အမှတ် (၂၀၂၀) လေကြောင်းရန်ကာကွယ်ရေး တပ်ရင်း အမှတ် (၃၀၁၇) လေကြောင်းရန်ကာကွယ်ရေး တပ်ရင်း - မင်္ဂလာဒုံမြို့နယ် အမှတ် (၃၀၁၈) လေကြောင်းရန်ကာကွယ်ရေး တပ်ရင်း - ဥက္ကံမြို့ အမှတ် (၃၀၁၉) လေကြောင်းရန်ကာကွယ်ရေး တပ်ရင်း အမှတ် (၃၀၂၀) လေကြောင်းရန်ကာကွယ်ရေး တပ်ရင်း စစ်ဆင်ရေးကွပ်ကဲမှုဌာနချုပ် ၀၅။
ခြေလျင်တပ်ရင်းအမှတ် (၄) သည် အမှတ်(၃၃)ခြေမြန်တပ်မ ဌာနချုပ် (တမခ ၃၃) လက်အောက်ခံ ခြေလျင်တပ်ရင်း တစ်ရင်း ဖြစ်ပြီး မန္တလေးတိုင်းဒေသကြီး၊ ပုသိမ်ကြီးမြို့တွင် အခြေစိုက်သည်။
ဤတပ်ရင်းသည် ကိုလိုနီခေတ်တွင် ဖွဲ့စည်းခဲ့သော ဗြိတိသျှတို့၏ ဂေါ်ရခါးတပ်ရင်းတစ်ရင်းကို အမည်ပြောင်းလဲထားခြင်းဖြစ်သည်။
လွတ်လပ်ရေးရပြီးနောက် ဗမာ့သေနတ်ကိုင်တပ်ရင်းများနှင့်အတူ ဤတပ်ရင်းသည် သောင်းကျန်းသူများကို တိုက်ခိုက်နှိမ်နင်းခဲ့သည်။
တပ်ရင်း၏ တံဆိပ်တွင် ဂေါ်ရခါးဓားကောက်နှစ်လက်ပါဝင်သည်။
NGC 7027 သည် အင်မတန် ငယ်ရွယ်သော နက်ဗျူလာဖြစ်ပြီး ဆိုင်နပ် ကြယ်စုတန်းမှ အလင်းနှစ် ၂၀၀ အကွာ၌ တည်ရှိသည်။
ယင်းအား ၁၈၇၈ ခုနှစ်တွင် Édouard Stephan ဆိုသူက ရှာဖွေတွေ့ရှိခဲ့သည်။
NGC 7027 သည် အမြင်အားဖြင့် အတောက်ပဆုံး နက်ဗျူလာများမှ တစ်ခုဖြစ်သည်။
ယင်းသည် သက်တမ်းအားဖြင့် ၆၀၀ ရှိသည်။
ကိုးကား ပြင်ပလင့် HubbleSite page Astronomy Picture of the Day page Category:ဆိုင်နပ် (ကြယ်စုတန်း)။
ပြည်ပျက်ကို မကြုံပါရစေနှင့် ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ဓာတ်ကြီးလေးပါးပြောင်းလွဲ၍ သောကြာကြယ်၊ ဗုဒ္ဓဟူးကြယ်တို့၏ ထူးခြားဖြစ်ပျက်ဟန်များကို ဖွဲ့ဆိုရေးသားထားသော ဓာတ်ကြီးလေးပါးဖွဲ့ သံချို ဖြစ်သည်။
ပြည်ပျက်ကို မကြုံပါရစေနှင့် အတ္တောရယ်အညီပ၊ ဓာတ်ကောလီ လောကီအကျတွင်ဖြင့်၊ ဒိဋ္ဌိအမြင်ဗေဒင်နှင့်ရှုပြန်တော့၊ ကိစ္စစဉ် အပြေစုတို့က၊ ပွေမှုပင်တမင်ဖန်လို့၊ သူပုန်ရန် ပြည်မငြိမ်းနိုင်ဘု၊ ကိန်းပါပ ဓာတ်အဝင်။
ဘိလပ်စံကယ်ဆယ်၍၊ ဓာတ်လယ်မှာ ရပ်တယ်ကြရသူရဇ္ဇတခ ပြောင်းလျှင်ဖြင့် ခေတ်ဟောင်းကိုကြုံလို့ တွေ့ယန်ငဲ့၊ အောက်မေ့စိတ်တွင်။
သီဟရယ်ကေသရာတို့ ဂြိုဟ်ဇီဝါ ဒီလာနင်းလို့၊ ကြွက်မင်းဂြုဟ် ကြာသပတေးတို့ကြောင့်၊ မြို့ကျေးနယ် ရွာလယ်တောမှာလ၊ ပွက်ပွက်ဝေအောင် ကြွက်တွေက ပေါပြန်တော့၊ မြက်ရှောကြွေ စနေမွေးပါလို့၊ ခက်သော်ပွေ မကျေအေးသော်လဲ၊ ပြေး သေပျောက်ပုန်းခိုဝင်၊ ဇမ္ဗူခွင်တကြော။
ကမောက်ကမန်နှင့်၊ အကောက်ဉာဏ်ဖောက်ပြန်ဆူးပါဘိ၊ သောက်ရှူးကြယ် အဟုတ်မြူးသည့်ပြင်၊ ဗုဒ္ဓဟူးကြယ် ဥဒည်ကထွက်မဲ့၊ နက္ခတ်ကယ် လူမြင်ခံခဲ့လျှင်၊ ပူပင်ရန် လူရှင်ရဟန်းငယ်တို့၊ ပင်ပန်းစွာ ကမ္ဘာဝေသို့၊ သတ္တဝါတွေမှာ တခါတလေပွက်တတ်သတဲ့၊ ပြည်ပျက်ကို မကြုံပါရစေလို့၊ ဓမ္မဖြူစင်ပြုမူ၊ ကောင်းတွေနဲ့၊ ဘဂဝါအရှင်မှာ၊ ဆုယူတောင်းကြတော့ ကျမ်းဟောင်းစာအဆိုကဖြင့်၊ အဇဋာတခိုမှာ ကမ္ဘာအလိုနှင့် ထိန်းသော်လဲ၊ သတ္တဝါဆိုဆို ကြမ္မာထိုလို့ ယိမ်းသည်ကြောင့်၊ ဝါဆိုလျှင် ပါပဂြိုဟ်က၊ သိမ်းလိမ့်မယ်၊ ကိန်း အတတ်ဟော။
အတ္တော = အနက်အဓိပ္ပာယ်။
သူရဇ္ဇ = တနင်္ဂနွေဂြိုဟ်။
သီဟ = ခြင်္သေ့၊ အင်္ဂါဂြိုဟ်။
ဂြိုဟ်ဇီဝါ = ကြာသပတေးဂြိုဟ်။
ဥဒည် = နေထွက်ရာအရှေ့အရပ်၌ရှိသောတောင်။
အင်္ဂါနံဆန်ဆီပျောက်ပါလိမ့် ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ကြာသပတေးဂြိုဟ်သည် လကိုဖောက်ထွင်း၍ စေတီပုထိုးတန်ခိုးပြခြင်း၊ ငလျင်လှုပ်ခြင်းများကို ဖွဲ့ဆိုထားသော ရက်သဲ့ကြားငါးတော်ပမာသံချို ဖြစ်သည်။
အင်္ဂါနံဆန်ဆီပျောက်ပါလိမ့် များဗိုလ်လူ နွဲ့နွဲ့နှောင်းငယ်တို့၊ နှစ်ကောဇော သင်္ကြန်ပြောင်းမှာလှ၊ ခက်ကောင်းတကယ်ခက်ကြလိမ့်၊ အသတ်အာကာတခို၌၊ ဂုရုဂြိုဟ်စန်းကိုဖောက်သည့်ပြင်၊ ထိုနောက်တိမ်တံခွန်နှင့်၊ ဇေတဝန်မြပုဆိုး၊ တန်ခိုးရောင်ခြည်မြူးသည့်ပြင်၊ မေဒနီ မြေဟီ၍ ကြူးပြန်တော့၊ ထူးပါဘိသည်အခါ။
ရှေးကျမ်းဂန် တိဌုံထွက်ကိုလှ၊ အဓိပ္ပာယ် ပြန်လှန်၍ မြွက်ရလျှင်၊ ရက်သဲ့တွင်တင်မည့်ငါးနှင့်၊ ဆူးကြားသီးသည့်ဗူးသို့၊ တန်ခူးကုန် ကဆုန်ခေတ်မှာ၊ ထုဥသျှစ်ပုံပမာ။
သက္ကရာဇ်ကျူး နှစ်ကူးစာအဆိုက၊ ရှေ့ပြာသို တပိုတွဲ၊ မလွဲအမှန်မြင်ခဲ့၊ ရှမ်း ကရင် တရုပ် ချင်းရယ်တို့၊ မန်းမြေအဟုတ်ဆင်းတော့၊ ရှိရင်းလူ ဟိုအနောက်ကဲ့ပြင်၊ အင်္ဂါနံ ဆန်ဆီပျောက်ပါလိမ့်၊ ဒါးမိုးပေါက်တန်တန်ရွာ၊ မှန်ရာမလွဲ။
ငါးပါးရယ် ပဉ္စသီနှင့်၊ အဋ္ဌင်္ဂီသီလထူးတို့ကို၊ ဆည်းပူးကာ မေတို့မြဲကြတော့၊ ဖောက်ပြားအခြေ ယောက်ျားတွေအမှန်နဲတော့၊ သူ့လင်ကိုငါ့လင်ဟုစွဲကြလိမ့်မကွယ်၊ (ကိုး) သည်နှစ်ပဲ။
ဂုရုဂြိုဟ် = ကြာသပတေးဂြိုဟ်။
တိမ်တံခွန် = ကောင်းကင်တွင် တိမ်များသည် တံခွန်သဖွယ် အရေးအကြောင်း ထင်မြင်နေခြင်း။
မေဒနီ = မြေကြီး။
မြေဟီ = အသံမြည်၍ မြေကြီးတုန်လှုပ်သည်။
သေသူကို ရှင်သူတို့တရလိမ့် ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၇၉ ခုနှစ် ဂြိုဟ်အသွားအလာကို ကြည့်၍ မြန်မာလူမျိုးများ၏ အကျိုးအပြစ်တို့ကို ရေးသားဖွဲ့ဆိုထားသော ဝိဇ္ဇာရှစ်သောင်းဖွဲ့ သံချို ဖြစ်သည်။
သေသူကို ရှင်သူတို့တရလိမ့် မျိုးမြန်မာ နွမ်းခွေကြသူတို့၊ ကိုးစရာလမ်းတွေဖြင့်ရချေပေါ့၊ ရဟန်းပရမေ ဘဂဝ ဗျာဒိတ်လာ။
အဖြစ်တွေးလိုက်တော့၊ ဧစ်ဒွေးသတ်နဝါနှင့်၊ ဂြိုဟ်ဇီဝါကောဇာချဉ်းလျှင်ဖြင့်၊ မိတ္ထီလာနယ်တွင်းမှာလ၊ လေးအင်းတိုင်အောင်ပေါ်လို့၊ ရှစ်သောင်းကျော် ဝိဇ္ဇာထွက်လိမ့်မတဲ့၊ လိုချင်သူ ဖိုခွင်သက်ကြတော့၊ အပိုမမြင်အောင် ဟိုယခင်အထက်ကယ်က၊ ကျမ်းဂန်ထွက်သိုက်အလာ။
စောသတ္တာ မြတ်ဘုရားရယ်နှင့်၊ သိကြားဂဝံပတေ့၊ ရသေ့ဈာန်ပျံပ၊ ငမှန်ကန်ဆို့တဲ့ သိုက်ကယ်တို့၊ ကိန်းဆိုက်လို့ကြုံလာ၊ သိုက်တကာစုပေါင်း။
တရားအဋ္ဌင်္ဂီနှင့်၊ ပဉ္စသီမပြတ်စွဲကြမှ၊ ကပ်ထဲတွင် အနိုင်ကျော်လိမ့်၊ တူပျော်ပျော်ဟိုဘက်နင်းမိလျှင်၊ သန့်ရှင်းစွာဗေဟီဆော်၍၊ ရွှေပြည်တော် သာယာလှသော်ကြောင့်၊ သေသူကို ရှင်သူတို့ တကြလိမ့်၊ ဓနဘာမစိုးပြီဘု၊ အဇဋာဝလာတရိုးဆီက၊ ရတနာမိုးရှစ်ကြိမ်ရွာမတဲ့၊ အငြစ်မလိမ္မာသူတို့၊ ကမ္ဘာဆူသလို ပျက်ပြိုကြပါလိမ့်၊ ဗုဒ္ဓသာသနာရောင်က၊ နေတန်ဆောင်လို ထိန်၍လျှမ်းမှာမို့၊ ရဟန်းထေရ်သံဃာနှင့်၊ ဝပဿနာဓူတင်မလပ်တဲ့ပြင်၊ အထပ်ထပ်ဘာဝနာယူလို့၊ စံရွှေဂူတခဏကြိုးရုံနှင့်၊ အမှန်နေတဆူ သမတမျိုးပေထင့်၊ တိမ်တောင်မှာ စိန်ရောင်ထိုးလိမ့်မကွယ်၊ မိုဃ်းထိရွှေကျောင်း။
ဧစ်ဒွေးသတ်နဝါ = တထောင့်နှစ်ရာ ခုနစ်ဆယ်ကိုးခု။
ဂြိုဟ်ဇီဝါ = ကြာသပတေး။
ပဉ္စသီ = ငါးပါးသီလ။
ဗေလီ = စည်တော်။
အဇဋာဝလာ = ထက်ကောင်းကင်။
ကောင်းဆိုးနှစ်တန် လောကဓံ ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၉၅ ခုနှစ်တွင် ဖြစ်ပျက်နိုင်သော အကြောင်းအရာတို့ကို ဦးကျော်လှသည် ဘဝတစ်ပါး မပြောင်းသွားမီ (၁၂) ခန့်လောက်က ကိုယ်တိုင်ဖွဲ့ဆိုထားခြင်း ဖြစ်သည်။
ကောင်းဆိုးနှစ်တန် လောကဓံ လူအပေါင်းရယ်တို့၊ ကျိုးကြောင်း ဆင်ခြင်လို့၊ ထင်မြင်အောင် ဉာဏ်နှင့်တွေးတော့၊ သတိဆောင် သိအောင်ရေးခဲ့မယ်၊ ဟိုးရှေးအခါ တိမ်တခွင်၌၊ အဘိညာဉ် ဈာန်ကစားပါလို့၊ ပျော်ပါးသူရှင်သခင်တို့၊ ကျမ်းဗေဒင် အသီတိရယ်နှင့်၊ လောကီဉာဏ်၊ စာအဆိုကတော့၊ ကြွက်လွှတ်ဂြိုဟ်၊ ခုနှစ်လုံးရယ်တို့၊ စုရုံးကာ မကာရမှာဖြင့်၊ တွဲကြပုံအနေထောက်တော့၊ အန္တရာယ် ရန်စွယ်ရောက်တတ်သတဲ့၊ စိုးကြောက်ဖို့ အထွေအထွေ။
ကိုးဆဲ့ငါးမှာလ၊ သုံးပါးရတနာနှင့်၊ ဆည်းကပ်ကာ တုပ်ဝပ်ညောင်းကြတော့၊ လောကီ ကောလီသို့ပြောင်းပေမဲ့၊ ကောင်းလိမ့်မည့်ထင်မယူနှင့်၊ ဓာတ်နံတူရှောင်မလွတ်သာဘု၊ ငတ်မွတ်ဆူလောင်၍၊ မိုးခေါင်ကာ ရောဂါများသည့်ပြင်၊ လှုပ်ရှားမည့်တော်ငလျင်နှင့်၊ ဘယ်ကပ်တွင် ဆိုက်မည်လို့ ပြောနိုင်ဘု၊ လောကဓံ သည်ခေတ်ဆိုးမှာလ၊ ကံမကူ ဉာဏ်လူမျိုးတို့၊ လှည်းနှင့်ဆင် ရင်ဆိုင်တိုးသည့်နှယ်၊ ညှိုးမှိုင်လို့ခွေ။
စာရေးစာချီနှင့်၊ ရောင်းကုန်သည် လယ်သမားငဲ့ပြင်၊ ပွဲစားပညာသယ်တို့၊ ဋ္ဌေးသူကြွယ် နေမချောင်လို့၊ သံမြင်ညောင် သံမြင်ညတို့မှာ၊ ဒုက္ခတွေအဖြာဖြာနှင့်၊ ဆိုဘွယ်ရာဘယ်မှာရနိုင်ပ၊ နေထိုင်ပုံ၊ ခုတွေ့ကြုံ၊ တဖြစ်ပြောင်းသော်ကြောင့်၊ ခေတ်ကောင်းမြှော်သာမြှော်ရ၊ ကြည့်လိုက်သော် မမြင်ဝေးလေစွ၊ ကြံတွေးကာ ရှုတ်လို့ပွေ၊ အလုပ်တွေပျက်ပြား။
ကံအရင်းသာပ၊ မှန်ကင်းတခါ ထင်းသာဖြစ်စမြဲ၊ ရေထဲတခါမြုပ်သည်ဟု၊ သစ်ငုတ်ပေါ် ရေတလှဲ့ရယ်လို့၊ ဖြေတဲ့ကာ စိတ်ကိုအေးကြတော့၊ ငွေကြေးရှာဖွေ၍ ချွေတာကာ မျှရုံသုံးပါကြ၊ ရှားတုန်းအခါ သည်လိုရှားပါလိမ့်၊ ပေါများချိန် လာလို့ပေါလိမ့်မည်၊ လောကဓံ ထိုရှစ်ခန်းတွင်မှ၊ ဘုံဓမ္မတာ၊ ကြုံလာစတမ်းရယ်လို့၊ ကျမ်းအရှိသား။
အသီတိ = ရှစ်ကျိပ်၊ ရှစ်ဆယ်။
မကာရ = မကာရရာသီ၊ ပြာသိုလ။
သံမြင်ညောင် = လောကဓမ္မ၊ လောက၌ ဖြစ်မြဲတရား။
ဘုံဓမ္မတာ = ၃၁ ဘုံ၌ တွေ့ကြုံရမြဲတရား။
နောက်ပိတ်ဆုံးတိုက်ပွဲ ကဗျာကို မောင်းထောင်းဦးကျော်လှ ရေးသားခဲ့သည်။
နောက်ပိတ်ဆုံးတိုက်ပွဲ သက္ကရာဇ် တွက်စစ်ကာ နောင်ကိုမျှော်တော့၊ တထောင်ကျော်နှစ်ရာဝင်၍၊ ကမ္ဘာတွင် ရှစ်ဆယ်နှစ်ပါဘဲ၊ သည်နှစ်လိုမကြုံဘူး၊ ထူးတဲ့အချိန်သည်အခါ။
မြန်မာပြည်နယ်အတွင်းမှာလ၊ အသင်းတွေတခါစုပြီမို့၊ ကိန်းယခုကြုံလာပြန်၊ ပုန်ကန်မှာတကယ်မဝေး၊ နယ်ထံက ရွံ့လောက်တဲ့၊ မပြတ်ရန် သတ္တံ နှင့် မွှန်းပါလိမ့်၊ နယ်အဝှန်းဗလောင်ဆူ၍၊ သူတလူ ငါတမင်းသာပ၊ မာန်ကင်းကာ အသင်းသားတွေနှင့်၊ ဘုရားမှာ ညီလာခံကြတော့၊ အီတာလျံ ဂျာမန်မျိုးငဲ့ပြင်၊ မုဆိုးကျော် စနေဆက်ကယ်ဘို့၊ ဗျိုင်းဖြူဝိုင်းကူ၍ နှက်မှာကြောင့်၊ ပွဲကြွက်ကြွက်ညာ။
ခေတ်သမယမှာတော့၊ ဖြစ်ရပုံမှန်မပြောချင်ဘု၊ ဆန်ကောတွင် ဆီးဖြူလုံးကဲ့သို့၊ စရုံးကာ ပမာထပ်သော်ကြောင့်၊ မိုးရပ်နေဗြဟ္မာနတ်ကယ်တို့၊ သည်ကပ်ကိုဘယ်လိုလုပ်ရပါ့၊ ခေါင်းကုတ်လို့မှိုင်ကာနေ၊ ကံခေတဲ့ခေတ်ဟောင်း၊ ကမ္ဘာ့ပြောင်းတောင်မှ၊ ထုံးဟောင်းမကြေချင်လို့၊ ဖြစ်ချင်လျှင်ဘာမဝေးဘု၊ ရွှေတိဂုံဟံသာကျေးမှာလ၊ လောဟိတံချောင်းရေပြေးပါလိမ့်၊ တိတ်တဘောင် နိမိတ်ရှေးရယ်က၊ ကြွေးကြော်၍လာ ဖြစ်ပါမည်မလွဲ။
သို့ကတဲ့သာပ၊ စိတ်စွဲကာပဉ္စသီနှင့်၊ အဋ္ဌင်္ဂီသီလထူးတို့ကို၊ ဆည်းပူးကာကိုယ်၌မြဲသူတို့၊ ကပ်ထဲမှာချမ်းသာရပါလိမ့်၊ ရွာမောင်းထောင်ဆရာလှရယ်က၊ စနစ်စုံဖြစ်ပုံပြလိုက်တော့၊ ပါပဆိုလူတကွဲငယ်တို့၊ မကြာခင်ပါဝင်မည့်ပွဲပါဘဲ၊ ရှေးလင်္ကာစာဆိုနှင့်မလွဲပေဘု၊ ကြယ်သောကြာ စနေနှင့် တွဲသော်ကြောင့်၊ ထုတဝေရီရီပ၊ ရန်စီစီမှန်မလွဲပေဘု၊ နှိုးဆော်ခါ မိုးပေါ်က ကြဲပါလိမ့်မကွယ်၊ နောက်ပိတ်ဆုံးပွဲ။
သတ္တံ = သတ္တန္တရ၊ လက်နက်ဘေး။
တိတ် = အတိတ်၊ ရှေ့ဖြစ်မည့်အကြောင်းကို ကြိုတင်၍ နိမိတ်ပြခြင်း။
နိမိတ် = ရှေ့ဖြစ်မည့် အခြင်းအရာကိုစွဲ၍ အရိပ်ပြခြင်း။
အဋ္ဌင်္ဂီသီလ = ရှစ်ပါးသီလ။
လေးခုတွက်ကိန်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၇၃ ခုနှစ်တွင် မိဿရာသီ၌ စနေရာဟုစီနေခြင်း စသည်တို့ကြောင့် ဖြစ်ပျက်တတ်သော အကျိုးအပြစ်တို့ကို ဖွဲ့ဆိုထားသည်။
လေးခုတွက်ကိန်း တြိန်းသတ်ကယ်နှင့်၊ ကိန်းမှတ်ဖွယ်အဇဋာက၊ သျှတ္တရာ၊ ကျမ်းလာနှင့် ရှုလိုက်တော့၊ စွန်းသုံးခု ခုနစ်ဆယ်။
မိဿမှာခိုပေသည့်၊ ဂြိုဟ်စနေ နတ်နဂါးရယ်နှင့်၊ ရပ်နားလာဟိုင်းရာဟုငဲ့ပြင်၊ ဂုရုဂြိုဟ် ကြာသပတေးရယ်က၊ တူခွင်မှာ သူဝင်သည့်အရေးရယ်ကြောင့်၊ ဆူမအေးကာ၊ ထမင်းအစာမလောက်နို်င်ဘု၊ ကင်းပျောက်၍ကွယ်။
သောကြာဂြိုဟ်ပြောင်းကာသွားလို့၊ စပါးဆန်ရှာမတွေ့ပြီဘု၊ အရှေ့မှာကြယ်သောက်ရှူးက၊ ကြက်ဦးတွန်ပေါ်ကာ ပေးခဲ့ပေါ့၊ ကြာသပတေးကြယ်၊ သူကပြောင်းပေါရော့၊ ဆောင်းသရဒဗြိစ္ဆာနယ်၊ မိတ်သွယ်တဲ့စခန်း။
သူဌေးစုရယ်က၊ လေးခုမှာ လူအစာရှားမည်ကြောင့်၊ စပါးကိုလှောင်ခြင်ရှာလိမ့်၊ ရှောင်ကြဉ်ကာ ပညာနှင့်တွေးပါတော့၊ ကြာသပတေးကြယ်၊ သူကထွက်တော့၊ စပါးဆန်စားရန်မခက်ပေဘု၊ လဖက်ရွှေဖီနှင့်၊ မရှားပြီ ဆားဆီဆေးတို့၊ သောရီတဖန်၊ ရောဟဏီအမှန်ဖြင့်တွေးပြီမို့၊ ဇောတပသီညာဏ်၊ လောကီညာဏ်နင့်ရေးခဲ့ပေါ့ကွယ် လေးခုထွက်လမ်း။
တြိန်းသတ် = ၇၃ ခု အရေအတွက်။
သျှတ္တရာ = အာကာသသျှတ္တရကျမ်း။
သရဒဗြိစ္ဆာ = ဗြိစ္ဆာရာသီ၊ တန်ဆောင်မုန်းလ။
သောရီ = ရောဟဏီနက္ခတ်။
ထပသီ = ရသေ့။
ကုန်းတိုက်ရန်ပွဲ ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၆၇ ခုနှစ်တွင် အာကာသ၌ ဂြိုဟ်တို့၏ သွားလာပုံအရ ဖြစ်ပျက်တတ်သော အကျိုးအပြစ်တို့ကို ဖွဲ့ဆိုထားသည်။
ကုန်းတိုက်ရန်ပွဲ ပါပကုန် ဓာတ်သဘောပေထင့်၊ သတ်သော ဗီဧစ် နှင့်၊ သည်ခေတ်တွင် ဖြစ်ပျက်ဆန်းပါဘိ၊ ပွင့်ပန်းခိုင်ခွာညိုခက်ကယ်နှင့်၊ ဆန်းသုံးရက် လပြာသို။
နှစ်လုံးပြိုင် ပါပဂြိုဟ်တို့၊ အဇဋာ ဟိုကောင်းကင် တွေ့ကြတော့၊ ခြင်္သေ့နံ မြွေနဂါးရယ်နှင့်၊ အများလူသိစေအပ်ဘို့၊ ထိထပ်ကာ ကောင်းကင်လမ်းမှာ၊ မြန်းကြွသကို။
ကြောက်စရာ နစ်နာသည့် အချက်မတော့၊ ခြောက်ရက်ယန်စန္ဒီသို့၊ ဂြို်ဟ်သောရီ ဖောက်ကာဖြတ်သည့်ပြင်၊ နောက်ထပ်ကာငွေစင်လသို့၊ တောမ တဝင်ကာခို၊ အင်္ဂါဂြိုဟ်မွှေနဲ။
စန်းငွေယုန်၊ လမ်းစုံပေါက်ပါလို့၊ အနောက်မှာစနေနင်းရင်ဖြင့်၊ ပြည်ချင်ပြည်၊ ခိုက်ရန်ဖြစ်သည့်ပြင်၊ မင်းသစ်ဘုရင်တွေ့တတ်သတဲ့၊ ခြင်္သေ့နံစန္ဒာကိုမွှေခဲ့လျှင်၊ မြန်မာတွေ စာပေသိပြီထင့်၊ သိတတ်လျှင် နားလည်ကြပေလိမ့်၊ တဘောင်သံ အောင်လံပြခဲ့၊ တေဇတလီ နှင့်၊ သကျမှီနန္ဒီထုံးကိုပ၊ ညီအစ်ကို သည်ဂြို်ဟ်နှစ်လုံးရယ်တို့၊ ကုန်းတိုက်ရန်ပွဲ။
သတ်သောဗီဧစ် = ၁၂၆၇ ခုနှစ်။
ခြင်္သေ့ = အင်္ဂါဂြိုဟ်။
မြွေနဂါး = စနေဂြိုဟ်။
ဂြိုဟ်သောရီ = စနေဂြိုဟ်။
ဘောမ = အင်္ဂါဂြိုဟ်။
တေဇတလီ = အောင်လံတေဇ သကျမှီအုံး၊ နန္ဒီသေနထုံးဆိုသော အင်္ဂဝိဇ္ဇာ စကားအရ စစ်ထိုးတတ်သော သဘောကိုဆိုလိုသည်။
WannaCry ransomware attack သည် WannaCry ဟူသည့် WanaCrypt0r 2.0, Wanna Decryptor) နာမည်နှင့် ransomware ကွန်ပျူတာ worm တစ်မျိုးဖြစ်ပြီး မိုက်ခရိုဆော့ဖ် ဝင်းဒိုးစ် ကွန်ပျူတာများကို ပစ်မှတ်ထားသော ဆိုက်ဘာတိုက်ခိုက်မှုဖြစ်သည်။
တိုက်ခိုက်သည့်ပုံစံမှာ ကွန်ပျူတာအား encrypt လုပ်ပစ်ကာ ဘစ်ကွိုင် ငွေကြေးဖြင့် ပြန်ရွေးငွေကြေး တောင်းခံခြင်းဖြစ်သည်။
တိုက်ခိုက်မှုသည် မေလ ၁၂၊ ၂၀၁၇ တွင်စတင်ခဲ့ပြီး မမှန်းဆနိုင်သည့် ပမာဏဖြစ်သည်ဟု ဖော်ပြခံရသည်။
နိုင်ငံပေါင်း ၁၅၀ ကျော်နှင့် ကွန်ပျူတာပေါင်း ၂၃၀၀၀ ကျော် ယင်း၏ တိုက်ခိုက်မှု၌ ကူးစက်ခံခဲ့ရသည်။
ထိခိုက်မှု အများဆုံးခံရသည့်နိုင်ငံများမှာ ရုရှားနိုင်ငံ၊ ယူကရိန်းနိုင်ငံ၊ အိန္ဒိယနိုင်ငံနှင့် ထိုင်ဝမ်တို့ ဖြစ်ကြသည်။
သို့သော် ဗြိတိန်၏ အမျိုးသား ကျန်းမာရေး ဝန်ဆောင်မှုအချို့၊ စပိန်၏ လေကြောင်းလိုင်းအချို့နှင့် တစ်ကမ္ဘာလုံးတွင်လည်း ပစ်မှတ်ထားခံခဲ့ရသည်။
ဆိုက်ဘာတိုက်ခိုက်မှု စတင်ဖြစ်ပွားသည့်ရက်သည် မေလ ၁၂ ရက်၊ ၂၀၁၇ ခုနှစ် သောကြာနေ့ ဖြစ်သည်။
နိုင်ငံပေါင်း ၁၅၀ ကျော်ရှိ ကွန်ပျူတာအလုံးပေါင်း ၂၃၀,၀၀၀ ကျော်ကို သက်ရောက်ခဲ့သည်။
အဆိုးရွားဆုံးအတိုက်ခိုက်ခံရသည့် နိုင်ငံများတွင် ရုရှ၊ ယူကရိန်း၊ အိန္ဒိယ နှင့် ထိုင်ဝမ်နိုင်ငံတို့ ပါဝင်ခဲ့သည်။
ဗြိတိန်အမျိုးသားကျန်းမာရေးဝန်ဆောင်မှု (NHS) ၏ အစိတ်အပိုင်းများ၊ Spain's Telefónica, FedEx, Deutsche Bahn, and LATAM လေကြောင်းလိုင်းများလည်းတိုက်ခိုက်ခံရသည်။
ကမ္ဘာပေါ်ရှိ အခြားသော နိုင်ငံအများစုလည်း တိုက်ခိုက်ခံရသည်။
များသောအားဖြင့် Ransomware သည် အသုံးပြုသူများက phishing လုပ်ထားသော email များကိုဖွင့်ရာမှတဆင့် ကူးစက်လေသည်။
သို့သော် Wannacry သည် ယင်းနည်းကို အသုံးပြုသည်ဟု အတည်ပြုချက်မရှိပေ။
အမေရိကန် အမျိုးသား လုံခြုံရေး အေဂျင်စီ၏ local ကွန်ယက်များနှင့် remote host များမှတဆင့် ကူးစက်တတ်သော EternalBlue exploit နှင့် DoublePulsar backdoor ကို အသုံးပြုထားသည်ဟုဆိုသည်။
တိုက်ခိုက်မှု မဖြစ်ပွားခင် ၂၀၁၇ မတ်လ ၁၄ တွင် မိုက်ခရိုဆော့မှ သတိပေးခဲ့သော်လည်း အဖွဲ့အစည်းအများစုမှာ လိုက်နာဆောင်ရွက်ခြင်း မရှိခဲ့ပေ။
Windows XP နှင့် Windows Server 2003 ကဲ့သို့ support မရှိတော့သည့် ဝင်းဒိုး ဗားရှင်းများသည် ပစ်မှတ်ထားခံရရန် များပြားသော်လည်း ယခုအခါ မိုက်ခရိုဆော့က ပုံမှန်မဟုတ်သော update များကို ထုတ်ပေးရန် စိုင်းပြင်နေသည်ဟုဆိုသည်။
ဆိုက်ဘာတိုက်ခိုက်မှု alt=|ကနဦး သက်ရောက်ခဲ့သောနိုင်ငံများကို ဖော်ပြထားသော မြေပုံ ၂၀၁၇ ခုနှစ်၊ မေလ ၁၂ ရက်တွင် ကမ္ဘာတစ်ဝန်းရှိ ကွန်ပျူတာများကို စတင်သက်ရောက်ခဲ့သည်။
အစဦးသက်ရောက်မှုများသည် ကွန်ရက်ရှိအကာအကွယ်များ၏ အာနည်းချက်များမှတစ်ဆင့် သို့မဟုတ် phishing attack ဖြင့် တိုက်ခိုက်ခဲ့သည်။
အလုပ်လုပ်ဆောင်သည့်အခါ malware သည် kill switch ဒိုမိန်းအမည်ကို စတင်စစ်ဆေးသည်။
ရှာဖွေစစ်ဆေး၍ မတွေ့ရှိပါက ransomware သည် ကွန်ပျူတာရှိအချက်အလက်များ (data) ကို ဝှက် (encrypt) လိုက်သည်။
ထို့နောက် SMB အားနည်းချက် (Vulnerability) ကို တိုက်ခိုက်ပြီး အင်တာနက်ပေါ်ရှိ ကျွန်ပျူတာများနှင့် တူညီစွာရှိကြသော ကွန်ပျူတာများကို ကျပန်းပြန့်နှံ့စေသည့် နည်းကိုသုံးကာ တိုက်ခိုက်သည်။
မိုက်ခရိုဆော့၏ security update ကို အသုံးပြုထားခြင်းမရှိသော အဖွဲ့အစည်းလုပ်ငန်းများမှာ တိုက်ခိုက်ခံခဲ့ရသည်။
ခေတ်မမှီတော့သော ဝင်းဒိုး XP OS များသည် အမှားအယွင်းအားနည်းချက်များမြင့်မားပြီး လုံခြုံရေးအတွက်လည်း ၂၀၁၄ ခုနှစ်၊ ဧပြီလကတည်းက ထုတ်ဝေခြင်းမရှိတော့ခြင်း ဖြစ်သောကြောင့် တိုက်ခိုက်ခံရခြင်း ဖြစ်သည်။
သို့သော် မိုက်ခရိုဆော့ဖ်သည် ဝင်းဒိုး XP အတွက် security patch တစ်ခုကို တိုက်ခိုက်မှု ဖြစ်ပွားပြီးနောက် အရေးပေါ် ထုတ်ဝေခဲ့သည်။
သက်ရောက်မှုများ နိုင်ငံပေါင်း ၁၅၀ တွင် ကွန်ပျူတာပေါင်း ၂၀၀၀၀၀ ဝန်းကျင် တိုက်ခိုက်ခံခဲ့ရသည်။
Kaspersky Labs အရ သက်ရောက်မှုအများဆုံးနိုင်ငံများသည် ရုရှ၊ ယူကရိန်း၊ အိန္ဒိယ နှင့် ထိုင်ဝမ်နိုင်ငံတို့ဖြစ်သည်။
အင်္ဂလန် နှင့် စကော့တလန် နိုင်ငံတို့ရှိ အမျိုးသားကျန်းမာရေးဝန်ဆောင်မှုများလည်း အတိုက်ခိုက် ခံခဲ့ရသည်။
ကွန်ပျူတာ၊ MRI scanners, သွေးများကိုသိမ်းသည့် အအေးသေတ္တာများ နှင့် အခြား ပစ္စည်းများအပါအဝင် ကိရိယာပေါင်း ၇၀၀၀၀ နှင့်အထက် အတိုက်ခိုက်ခံခဲ့ရခြင်း ဖြစ်သည်။
သက်ရောက်မှုရှိခဲ့သာ အဖွဲ့အစည်းများ စာရင်း မှတ်စုများ ကိုးကား Category:ဆိုက်ဘာ တိုက်ခိုက်မှုများ။
NGC 7814 သည် ပီဂါဆု ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး အလင်းနှစ် ၄၀ မီလီယံ ကွာဝေးသည်။
ကမ္ဘာမြေမှ ယင်းအား ပြားချပ်ပြီး မြင်ရသည်။
ပြခန်း ကိုးကား ပြင်ပလင့် NOAO: NGC 7814 NGC 7814 imaged via the Virtual Telescope robotic facility Category:ပီဂါဆု (ကြယ်စုတန်း)။
မင်းဆက်အပြောင်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၆၇ ခုနှစ်တွင် ကောင်းကင်၌ ထွန်းလင်းသော သောကြာဂြိုဟ်စသည်တို့ အသွားမမှန်မှုကြောင့် ဖြစ်တတ်သော အကျိုးအပြစ်တို့ကို ပြဆိုကာ ရေးဖွဲ့ထားသည်။
မင်းဆက်အပြောင်း မဖြောင့်မသာဘု၊ ထောင့်နှစ်ရာခြောက်ဆယ်လွှမ်း၍၊ အစွန်းပိုခုနစ်ခုတွင်မှ၊ ထွန်းဂြိုဟ်စုသွားအလာ။
သောကြာမှာတည်ရာက၊ တရာသိသူကျော်၍၊ ဂြိုဟ်ပေါ်မှာတမူပြင်လို့၊ တူခွင်သူဝင်စားပြန်က၊ ကျားဗျဂ္ဃ မင်းရာဇာ။
ရှစ်လတိုင်တာရှည်နားမိမှ၊ လက်စားပင်ပြန်၍ ဆက်လိမ့်မတဲ့၊ လောကထွက်ပြင်အဇဋာ၊ မြင်ရှာလိမ့်လူပေါင်း။
ဟိတ် မသာ၊ ကိတ်ရာဟု ရယ်က၊ ဘာဏု နေအရောင်ညှိုးအောင်လို့၊ မှောင်ကိုးကာရန်ရှာ၍၊ စန္ဒရာ အလည်ကြောရယ်က၊ ကြက်ရောဟဏီသူပွေ၍၊ မဟီဗွေ၊ သည်မြေချုပ်ပါလို့၊ ရွှေဂဠုန် လေဟုန်သုတ်ချေပေါ့၊ သမုတ်ဗွေ၊ ရေနာဂ ရယ်တို့၊ ပါပကုန်စနေပျက်ပြီမို့၊ တစင်နေ တနင်္ဂနွေထွက်ပါလိမ့်မကွယ်၊ မင်းဆက်အပြောင်း။
ကျားဗျဂ္ဃ = တနင်္လာဂြိုဟ်။
ပြင်အဇဋာ = ကောင်းကင်ပြင်။
ဟိတ် = ဖြစ်ပျက်သည့် အကြောင်းရင်း။
ကိတ်ရာဟု = ကိတ်ဂြိုဟ်၊ ရာဟုဂြိုဟ်။
ဘာဏု = တနင်္ဂနွေဂြိုဟ်၊ နေ။
စန္ဒရာ = လ။
မဟီဗွေ = မြေအပြင်။
ရွှေဂဠုန် = တနင်္ဂနွေဂြိုဟ်။
ရေနာဂ = နဂါးဂြိုဟ်၊ စနေဂြို်ဟ်။
ဆွမ်ဘရီရို ဂလက်ဆီ (Messier Object 104, M104 သို့မဟုတ် NGC 4594) သည် ဗာဂိုး ကြယ်စုတန်းမှ ခရုပတ်ပုံစံ ဂလက်ဆီ ဖြစ်ပြီး အလင်းနှစ် ၃၁ မီလီယံ ကွာဝေးသည်။
ဂလက်ဆီသည် အချင်းအားဖြင့် အလင်းနှစ် ၁၀၀၀၀၀ ရှိသောကြောင့် နဂါးငွေ့တန်း ဂယ်လက်ဆီ၏ အရွယ်အစား ၃ရာခိုင်နှုန်းဖြရှိသည်ဟု ဆိုနိုင်သည်။
ယင်းဂလက်ဆီသည် နဂါးငွေ့တန်း ဂလက်ဆီနှင့် ၁၀ persec အတွင်း၌ အတောက်ပဆုံး ဂလက်ဆီလည်း ဖြစ်သည်။
ဆွမ်ဘရီရို ဂလက်ဆီအား အပျော်တမ်း တယ်လီစကုပ်များဖြင့် မြင်နိုင်ပြီး နက္ခတ္တဗေဒ ပညာရှင်များအတွက် ဆွဲဆောင်ဖွယ် ဂလက်ဆီ ဖြစ်သည်။
ကိုးကား category:ဗာဂိုး (ကြယ်စုတန်း)။
လောကဝစနံ မှန်မမှန် ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ပါပကိန်း (၈) ခုနှစ်များတွင် များသောအားဖြင့် တိုင်းပြည်နို်င်ငံ ဆူပူတတ်ကြောင်းများကို မိမိသာလျှင် ရာဇဝင်စသည်များတွင် တွေ့ကြုံဖူးသည်မဟုတ်၊ နတ်စက်ရောင်ဆရာတော် နှင့် ဇာဂရုပုဏ္ဏားများလည်း အယူအဆ ရှိကြ၏။
သို့သော် လောကဝေါဟာရများသည် မှန်သည်လည်း ရှိသကဲ့သို့ မမှန်သည်လည်း ရှိ၏။
ထို့ကြောင့် ဧကန်အမှန် မမှတ်ယူကြရန် ဖွဲ့ဆိုထားသည်။
လောကဝစနံ မှန်မမှန် သက္ကရာဇ်မှာ အသစ်တခါပြုတာက၊ ရှစ်ခုအပျက်ဆိုးမို့၊ သူခိုးရန်ဓားပြတွေနှင့်၊ မိုးကပင်ခေါင်ချင်ခေါင်တတ်တဲ့၊ မင်းစိုးတောင် အသစ်ပြောင်းလို့၊ ရှစ်ပေါင်းတွေကြုံလို့ တွေ့လှူပေါ့၊ အောက်မေ့လို့ စိတ်မလုံ။
ခြောက်နှစ်ခြောက် တောက်လျှောက်ကယ်မကြာပ၊ နောက်တခါရောက်လာမည့်ရှစ်ကတော့၊ ဘာဖြစ်မည်မဆိုအုံးနိုင်ဘု၊ ဂြိုဟ်သုဉ်း ပုံ စတုဝေါ တဲ့၊ လူ့ဝေါဟာ ကောဇာနှင့်ချင့်လိုက်လျှင်၊ ပါပပြောင်းပြန်မှောက်လို့၊ ပစောက်ဂငယ်ဖြစ်တယ်၊ ကိန်းရှစ်ခုကြုံ။
ဓာတ်တွက်ပုံတဘောင်နှင့်၊ နတ်စက်ရောင် ဇာဂရုတို့၊ ရှစ်ခုသို့လိုဆိုပေထင့်၊ သီဟိုဠ်မှာသာသနာပွားစေဘို့၊ သိကြားပင်စေကာပန်လို့၊ ဘုရားရှင်အရဟံ၊ နိဗ္ဗာန်ယာ ရိပ်တဲ့၊ ဗျာဒိတ်တော် မြွက်ဖော်ဟောတော့၊ ယက္ခော ကုဝဏ္ဏ နှင့်၊ ဝိဇယရာဇာ တို့၊ သာသနာပြုစဉ်က၊ အပါးမှာသိကြားလာလို့ ရှုခိုက်မို့၊ ဘီလူးစုပြေးကြကုန်၊ ရှေးကပုံရှိရင်း။
နရာနံ သတ္တဝါများမှာတော့၊ နာဖျားပုံဥပ္ပဒ္ဒဝေါ ငဲ့ပြင်၊ ငတ်သောအစာနှင့် ကပ်ရောဂါ ဖြစ်သူဖြစ်လို့၊ မင်းသစ်ပင် လဲလျှင်လဲတတ်ကဲ့၊ အမြဲပင် မယူပါနှင့်၊ လောကဝစနံ မို့၊ နသစ္စံ မသေချာဘု၊ မမှန်ရာ မှန်ရာနှစ်ကွဲမို့၊ ကံမွဲသူ ရုပ်နာမ်ပြောင်းလို့၊ ကံကောင်းသူ စည်းစိမ်တိုးကြလိမ့်၊ ဘုရားသာသနာ၊ သိကြား၍ စိုးခိုက်မို့၊ နှစ်အလို ရှစ်ဆိုတဲ့အမျိုးရယ်က၊ တိုင်းပြည်တွေ၊ လှိုင်းသဝေထိုးလို့ရယ်၊ ဆိုးတတ်ဘိခြင်း။
ဂြိုဟ်သုဉ်း = ဂြိုဟ်များသုဉ်းသည့်တွက်ကိန်း။
စတုဝေါ = ပါပဂြိုဟ်လေးလုံးသုဉ်းသည့်ကိန်း။
ဆာယာ = အရိပ်။
ယက္ခော = ဘီလူး။
ကုဝဏ္ဏ = နတ်ဘီလူး။
ဝိဇယရာဇာ = ဝိဇယမင်းသား။
နရာနံ = လူအပေါင်း။
ဥပ္ပဒ္ဒဝေါ = ဘေးရန်။
လောကဝစနံ = လောကလူတို့ပြောကြသည့်စကား။
နသစ္စံ = မမှန်။
အားနွဲ့လို့ခွေ ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၇၃ ခုနှစ် ဂြိုဟ်အသွားအလာအရ စပါးပေါမည့်အကြောင်း ဖွဲ့ဆိုထားသည်။
အားနွဲ့လို့ခွေ အင်္ဂါဂြိုဟ်အစဉ်ထာဝရက၊ နှစ်မာသစီ၊ တရာသီတွင် နားနေကြ၊ နှေးအကြာ၊ ရှေးအခါသို့မသွားပြီဘူ့၊ လေးငါးလထုံ၍နေ။
မိဿေခွင် ထိပ်ဗွေတွင်တခါစုပါလို့၊ ရာဟုဂြိုဟ်စနေနှင့် တွေးသည့်ကြာသပတေးဂြို်ဟ်၊ အောက်ခွင်ကပိတ်သော်ကြောင့်၊ တစိတ်မြေတဒေသသို့၊ မေဃမိုးရေရှားရှာသတဲ့၊ မလောက်နိုင်အောင်၊ အောက်ခရိုင်သားတို့၊ စပါးဆန်အညာမှာသဲ့လာကြ၊ အားနွဲ့လို့ခွေ။
ထာဝစဉ်ရမဉ်တိုင်း မှာဖြင့်၊ ပြင်လှိုင်းရေဗွေသမုတ်တို့က၊ လေသုတ်ကာရွာတဲ့မိုးကြောင့်၊ ရတနာမျိုးစုံလို့၊ လိုမရှားသည့်ပြင်၊ စပါးဆန် အလွန်ပေါသော်လဲ၊ ဥရောပတိုင်းဌာနရယ်က၊ ဝိုင်းလာကြရှုတ်လို့ပွေ၊ တလုပ်ပြေ လွန်ကြူး။
စပါးဆန်စားရန်ဘို့က၊ တချို့ပိုသူပိုနှင့်၊ လိုသူလိုလူဗိုလ်အများတို့၊ တရားဓမ္မာနှင့်၊ သနားမညှာ၊ အားမနာတတ်သူက၊ ငါးမတ်တိုင်တင်သူတင်ကြ၊ နဂါးနတ်ဆင်၊ ဂြိုဟ်ရာဟုတို့၊ ဖရဲဖရို၊ နှစ်ကွဲဂြိုဟ်မစုပေဘု၊ ဂုရုဂြိုဟ်တခွင် ရွေ့နှင့်ပေါ့၊ ခြင်္သေ့ရှေ့ကိုအမှန်တက်ပေါ့၊ သင်္ကြန်ရက်အတာကောဇောပြောင်းမိတော့၊ သတ္တဝါပေါင်းလူ၊ ဇမ္ဗူဒိပ် တွင်မှ၊ စပါးဆန်၊ စားရန်မထိတ်ကြပါနှင့်၊ ငါးစိတ်ပင်ခြင်သူတမျိုးငဲ့ပြင်၊ မြောက်ပြည်မှာ ခြောက်ပြည်ထိတိုးပါလိမ့်၊ ကိုးသန်းမြေကူး။
နှစ်မာသ = နှစ်လ။
ထုံ၍နေ = မိယထုံကျင့်၍ နေ၏။
မဿေခွင် = မိဿရာသီခွင်။
ရာမဉ်တိုင်း = ရာမညတိုင်း၊ မွန်ပိုင်းသုံးရပ်။
တလုပ်ပြေ = တရုတ်ပြည်။
ဇမ္ဗူဒိပ် = ဇမ္ဗူဒီပါတောင်ကျွန်း။
သခင်ကိုကျွန်မလေး ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၅၉ ခုနှစ် ဂြိုဟ်အသွာအလာ နှင့် သိုက်စာ တို့အရ ဖွဲ့ဆိုထားသည့် သံချိုဖြစ်သည်။
သခင်ကိုကျွန်မလေး မငြိမ်းချမ်းပြီဘု၊ ကိန်းခန်းရယ်ကခေတ်မကုန်။
ရှမ်းတရုပ်ရယ်တို့၊ ဂျွမ်းလုပ်ကာ၊ ဗျူဟာဆင်တတ်သတဲ့၊ တူရာသီခွင်ပြည့်စန်းရယ်က၊ စခန်းယာယီရွေ့မှာ၊ ဘေးတွေ့မယ့်ပုံ။
အနိစ္စကိုလ၊ စိတ်ချကာအမှန်ရှုနိုင်မှ၊ အကုသိုလ်အဖြစ်နည်းကြလိမ့်၊ ခေတ်ထဲက ကြက်ခြေကွင်းပါလို့၊ စာရင်းပါမည်စိုးသော်ကြောင့်၊ နောင်ကျိုးဆရာမျှော်၍၊ စာအသရော် အပူတိုက်ပြန်ရ၊ လူမိုက်တွေအနန္တာမို့၊ သံသရာနယ်အကန့်တွင်မှ၊ ကံကြမ္မာဘယ်မဆန့်ပြီဘု၊ ကိုးတန့်နဝင်ဂူနှင့်၊ ပဉ္စကူတစုနှိုးခဲ့၊ အရိုးတောင်လိုပုံတတ်သတဲ့၊ မယုံလျှင်တခါမှတ်ကြတော့၊ ကုန်အစင်တာပသတို့၊ ဝါဒအယူပြားသော်ကြောင့်၊ လူသားရှင်လိုလိုနှင့်၊ သခင်ကို ကျွန်မလေးပြီကွယ်၊ နောပဉ္စရေး။
ဗျူဟာ = စစ်။
အဋဂြဟာ = ဂြို်ဟ်၏ထက်ဝက်။
အနန္တာ = အများအပြား။
နဝင်္ဂူ = နဝင်္ဂသီလ၊ ကိုးပါးသီလ။
ပဉ္စကူ = ပဉ္စသီလ၊ ငါးပါးသီလ။
thumbnail|NGC 4725 taken with a 24-inch telescope NGC 4725 သည် အလင်းနှစ် ၄၀ မီလီယံ ကွာဝေးသည့် ကိုမာ ဘီရင်နီဆပ်စ် ကြယ်စုတန်းမှ အလယ်အလတ်တန်းစား ခရုပတ်ပုံစံ ဂလက်ဆီ ဖြစ်သည်။
NGC 4725 သည် ဗဟိုဝတ်ဆံအဆမတန်ကြီးမားသော တွင်းနက်ပါဝင်သည့် Seyfert Galaxy အမျိုးအစားဖြစ်သည်။
ပြင်ပလင့် NOAO: NGC 4725 NGC 4725 NGC 4725 in Coma-Berenices ကိုးကား ကဏ္ဍ:ကိုမာ ဘီရင်နီဆပ်စ် (ကြယ်စုတန်း)။
သုံးရက်လဆန်း ကဗျာကို မောင်းထောင်းဦးကျော်လှ ရေးသားခဲ့သည်။
သုံးရက်လဆန်း သက္ကရာဇ်မှာဖြင့်၊ တစ်နှစ်လွန် ခုနစ်သုံးက၊ အစွန်ဆုံးမှာ၊ ကောဇာပြောင်းနေကြ၊ တပေါင်းမိန်ကွယ်ကာပချည်ပေါ့၊ နှောင်းမိဿလရာသီ။
နှစ်ရက်တွင် အင်္ဂါနှင့်၊ သုံးရက်မှာ ဗုဒ္ဓါဆိုက်တော့၊ ဥတ္တရာပရပိုဒ်အိမ်၊ မိန်အတွင်း၏၊ နဝင်းအနေသို့၊ တနင်္ဂနွေ၊ ဆင်းခြေကြွလို့၊ ဧကပါဒ်တွင်နင်းလိမ့်၊ နတ်မင်းယုန်စန္ဒီက၊ ရေဝတီဥတ္တရာပရပိုဒ်ကို၊ စန်းလိုက်၍မှီ။
ထိုအခါ ဂြိုဟ်ရာဟုက၊ ဘာဏုသူရိန်နှင့်ထပ်ကြ၊ နက္ခတ်ရေဝတီသို့၊ လေးပါဒ်အညီ၊ စီးကားနင်းလို့၊ နဝင်းမှာ ကြာသပတေးနှင့်၊ တွေးမိချက်အင်္ဂါညီ၊ ဆင်နာဂီရက်ကြမ်း။